Tapa Vallavalitsus
vallavalitsus@tapa.ee

	Teie: 25.01.2024 nr 7-1/24/4-1 

Meie: 14.02.2024 nr 7.2-3.3/530-2	
Planeeringu tuleohutusosa kooskõlastamata jätmine

Päästeseaduse § 5 lg 1 p 7 ja planeerimisseaduse § 133 lg 1 alusel keeldub Päästeameti Ida päästekeskuse ohutusjärelevalve büroo peainspektor Alar Tetting kooskõlastamast AB Artes Terrae OÜ poolt koostatud Lääne-Virumaal Tapa linnas Paide mnt 79, 81, 83 ja 85 detailplaneeringu tuleohutusosa järgmisel põhjusel:

Ehitiste tulekustutusvee tagamise lahendus kajastatud puudulikult.

Alus: Siseministri määrus nr 10 „Veevõtukoha rajamise, katsetamise, kasutamise, korrashoiu, tähistamise ja teabevahetuse nõuded, tingimused ning kord“ § 6 ja 7.
Selgitus: Detailplaneeringus puudub info nõutava tulekustutusvee veevooluhulga kohta. Planeeritavad hooned on kasutusviisiga IV ja VI, mis tähendab, et nõutav veevooluhulk võib olla kuni 30 L/s (sõltuvalt hoone eripõlemiskoormusest). Jääb arusaamatuks, kas planeeritavad hüdrandid tagava nõutava veevooluhulga. 
Anda info, kas planeeritavad hüdrandid paiknevad selliselt, et kõikide hoonete kaugus hüdrantidest on alla 200 m?

Päästeameti Ida päästekeskuse kooskõlastuse andmise keeldumine on sisult menetlustoiming. Üldjuhul saab haldusmenetluse toimingu vaidlustada koos haldusaktiga (sisulise otsusega) -  antud juhul on vaide või kaebuse esitamine võimalik pärast Tapa Vallavalitsuse planeeringu vastuvõtmise otsuse või selle andmisest keeldumise kohta.

Lugupidamisega

(allkirjastatud digitaalselt)
Alar Tetting
peainspektor
Ohutusjärelevalve büroo

322 2708
alar.tetting@rescue.ee